
CENTRALIZUOTOS BUHALTERIJOS SKYRIAUS BUHALTERIO 
PAREIGYBĖS APRAŠYMAS


I. SKYRIUS
PAREIGYBĖ

1. Centralizuotos buhalterijos skyriaus buhalterio (toliau – buhalteris) pareigybė yra priskiriama specialistų pareigybių grupei.
2. Pareigybės lygis - A2.
3. Pareigybės paskirtis – laiku ir teisingai apskaityti administracijos skolas, jas suderinti, kontroliuoti jų išieškojimą, laiku atlikti atsiskaitymų inventorizavimą, teisingai ir laiku tvarkyti biudžeto ir lėšų, gautų pagal pavedimus apskaitą, parengti išlaidų sąmatą, laiku ir teisingai pildyti lėšų panaudojimo ataskaitas.
4. Pareigybės pavaldumas – Centralizuotos buhalterijos skyriaus buhalteris yra darbuotojas, dirbantis pagal darbo sutartį, tiesiogiai pavaldus Centralizuotos buhalterijos skyriaus vedėjui. 

II. SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį socialinių mokslų studijų srities ekonomikos krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį socialinių mokslų studijų srities ekonomikos krypties išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais buhalterinę apskaitą, archyvų tvarkymą;
5.3. mokėti valdyti, kaupti, susisteminti, apibendrinti informaciją ir rengti išvadas;
5.4.  savarankiškai planuoti, organizuoti savo veiklą;
5.5. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu;
5.6. būti pareigingam, darbščiam, kūrybiškam, gebėti bendrauti, nuolat kelti kvalifikaciją.
III. SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas vykdo šias funkcijas:
 6.1. vadovaujantis VSAFAS ir kitais buhalterinę apskaitą reglamentuojančiais norminiais dokumentais pagal priskirtas funkcijas tvarko biudžeto lėšų ir lėšų, gautų pagal pavedimus, apskaitą,  atlieka šių lėšų einamąją kontrolę;
6.2.  finansuoja įstaigas, įgyvendinančias sveikatos apsaugos programą, kontroliuoja šių lėšų programų vykdymą, priima šių lėšų panaudojimo ataskaitas, rengia jų suvestines;
            6.3. tvarko atsiskaitymų su atskaitingais asmenimis, debitoriais ir kreditoriais apskaitą, atlieka einamąją kontrolę;
            6.4. rengia debetinio ir kreditinio įsiskolinimo ataskaitas ir debitorių – kreditorių pažymas;
            6.5. ruošia ir pateikia įstaigoms, organizacijoms, atsakingiems asmenims skolų suderinimo aktus;
            6.6. skaičiuoja skolų nuvertėjimą, laiku registruoja nuvertėjimo atstatymą;
            6.7. kontroliuoja, ar nustatytu laiku išieškomos skolos, ar laikomasi mokėjimo drausmės;
            6.8. analizuoja ir kaupia duomenis užpildyti pažymai dėl finansavimo sumų;
            6.9. veda duomenis į VSAKIS;
            6.10. ruošia mėnesio, ketvirčio ir metų priskirtų apskaityti lėšų ataskaitas;
            6.11. surenka iš programų vykdytojų ataskaitas, paruošia jų suvestines, vykdo einamąją kontrolę ir pateikia ataskaitas lėšų davėjams;
            6.12. kontroliuoja apskaitomų lėšų išlaidų sąmatų vykdymą;
                  6.13. dalyvauja turto inventorizacijos darbe ir ruošia inventorizacijos sutikrinamuosius žiniaraščius;
            6.14. administruoja ES fondų lėšas, tvarko savivaldybėje vykdomų projektų lėšų apskaitą, vykdo šių lėšų einamąją kontrolę, ruošia šių lėšų mokėjimo pavedimus;
             6.15. rengia priskirtų apskaityti programų išlaidų sąmatas, pateikia jas tvirtinimui ir išsiunčia lėšų davėjams ir gavėjams;
                   6.16. ruošia savo suformuotų dokumentų archyvines bylas;
             6.17. vykdo Centralizuotos buhalterijos skyriaus vedėjo nurodymus ir atlieka kitas, pareigybės aprašyme nenumatytas nenuolatinio pobūdžio funkcijas, kurios yra priskirtos Centralizuotos buhalterijos skyriaus kompetencijai.


IV. SKYRIUS
ŠIAS PAREIGAS EINANČIO DARBUOTOJO ATSAKOMYBĖ

	7. Šias pareigas einantis darbuotojas atsako už:
	7.1. skyriaus nuostatuose ir pareiginiuose nuostatuose nustatytų funkcijų bei pavestų užduočių neatlikimą ar netinkamą atlikimą;
                7.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;
                7.3. profesinių paslapčių, sužinotų einant tarnybines pareigas, saugojimą;
                7.4. einamąją finansų kontrolę, numatytą šiame pareigybės aprašyme;
                 7.5. finansinės ir statistinės atskaitomybės sudarymą laiku ir pagal numatytas atlikti funkcijas;
                  7.6. pareiginiuose nuostatuose numatytų dokumentų surašymą laiku ir teisingai, juose esančių duomenų tikrumą, ūkinių operacijų teisėtumą.

